open-index/open-wikipedia-markdown huggingface dataset:
Zucchero

**Zucchero** (oik. **Adelmo Fornaciari**, joskus myös nimellä **Zucchero Fornaciari**, s. 25. syyskuuta 1955 Roncocesi, Reggio Emilian maakunta) on italialainen rockmuusikko sekä laulaja-lauluntekijä, joka nousi 1990-luvulla kansainväliseen suosioon karheaäänisenä laulajana. Hänen musiikissaan on vaikutteita bluesista, gospelista, soulista ja muista afroamerikkalaisista tyylilajeista. Hänen tunnetuimpia hittejään ovat ”Diamante”, ”Il Volo / My Love”, ”Baila (Sexy Thing) / Baila morena” sekä Paul Youngin kanssa tehty duetto ”Senza una donna (Without a Woman)”. Zucchero on esiintynyt yhdessä myös muun muassa Stingin, Luciano Pavarottin, Andrea Bocellin, Elton Johnin, Brian Mayn, Eric Claptonin, Randy Crawfordin, Miles Davisin ja B. B. Kingin kanssa.

Zuccheron taiteilijanimi tarkoittaa sokeria.

## Diskografia
;Studioalbumit
* *[[Un po' di Zucchero]]* (1983)
* *[[Zucchero & The Randy Jackson Band]]* (1985)
* *[[Rispetto]]* (1986)
* *[[Blue's]]* (1987)
* *[[Oro Incenso & Birra]]* (1989)
* *[[Miserere (album)|Miserere]]* (1992)
* *[[Spirito DiVino]]* (1995)
* *[[Bluesugar]]* (1998)
* *[[Shake]]* (2001)
* *[[Fly (Zuccheron albumi)|Fly]]* (2006)
* *[[Chocabeck]]*  (2010)
* *[[Black Cat (albumi)|Black Cat]]*  (2016)
;Kokoelmat
* *The Best of Zucchero Sugar Fornaciari's Greatest Hits* (1996)
* *Zu & Co.* (2004)
* *All the Best*  (2007)
* *La Sesion Cubana* (2012)
* *All The Best + Zu & Co.* (2014)

## Lähteet
Milan Doudera

**Milan Doudera**  (s. 1. tammikuuta 1993) on tšekkiläinen jääkiekkoilija, pelipaikaltaan puolustaja. Hän pelaa Tšekin Extraligassa HC Ocelaři Třinecin joukkueessa. Hän edusti Tšekin jääkiekkomaajoukkuetta Venäjän maailmanmestaruuskilpailuissa 2016.

## Lähteet
* http://www.eliteprospects.com/player.php?player=56032

### Viitteet
Mikko Saari

**Mikko Saari** on suomalainen WordPress-, korttipeli- ja lautapeliasiantuntija. Saari palkittiin Kultaisella Lohikäärmeellä pitkäaikaisesta ja merkittävästä työstä lautapelien parissa Ropeconissa 2015.

## Teoksia

* 
* Saari, Mikko: *Löydä lautapelit*. Avain, 2018. .
* 
* Saari, Mikko: *Tarotista Texas hold'emiin : 600 vuotta korttipelien historiaa*. Helsinki: BTJ Kustannus, 2008. .
*  Kirjan sisältö on julkaistu lähes kokonaan Lautapeliopas-nettisivuilla.

## Lähteet

## Aiheesta muualla
*Mikko Saaren sivusto
Jalkapallon Euroopan-mestaruuskilpailujen 2016 kokoonpanot

Tämä sivu esittelee vuoden 2016 EM-kilpailujen osallistujajoukkueiden kokoonpanot. Joukkueiden kapteenit on merkitty -merkillä.

Turnauksessa mukana olevien joukkueiden tulee nimetä 23 pelaajan kokoonpano, joista kolme (3) ovat maalivahteja 31. toukokuuta 2016 mennessä. Loukkaantumisten sattuessa joukkueilla on mahdollisuus korvata pelaaja ennen ensimmäisen pelin alkua.

## Lohko A
### Albania
31. toukokuuta 2016 nimetty 23 pelaajan lopullinen kokoonpano.

### Ranska
21. toukokuuta 2016 nimetty 23 pelaajan lopullinen kokoonpano.

### Romania
31. toukokuuta 2016 nimetty 23 pelaajan lopullinen kokoonpano.

### Sveitsi
30. toukokuuta 2016 nimetty 23 pelaajan lopullinen kokoonpano.

## Lohko B
### Englanti
31. toukokuuta 2016 nimetty 23 pelaajan lopullinen kokoonpano.

### Slovakia
30. toukokuuta 2016 nimetty 23 pelaajan lopullinen kokoonpano.

### Venäjä
21. toukokuuta 2016 nimetty 23 pelaajan lopullinen kokoonpano.

### Wales
31. toukokuuta 2016 nimetty 23 pelaajan lopullinen kokoonpano.

## Lohko C
### Saksa
31. toukokuuta 2016 nimetty 23 pelaajan lopullinen kokoonpano.

### Ukraina
31. toukokuuta 2016 nimetty 23 pelaajan lopullinen kokoonpano.

### Puola
30. toukokuuta 2016 nimetty 23 pelaajan lopullinen kokoonpano.

### Pohjois-Irlanti
28. toukokuuta 2016 nimetty 23 pelaajan lopullinen kokoonpano.

## Lohko D
### Espanja
31. toukokuuta 2016 nimetty 23 pelaajan lopullinen kokoonpano.

### Kroatia
31. toukokuuta 2016 nimetty 23 pelaajan lopullinen kokoonpano.

### Tšekki
31. toukokuuta 2016 nimetty 23 pelaajan lopullinen kokoonpano.

### Turkki
31. toukokuuta 2016 nimetty 23 pelaajan lopullinen kokoonpano.

## Lohko E
### Belgia
12. toukokuuta 2016 nimetty lopullinen 23 pelaajan kokoonpano.

### Irlanti

31. toukokuuta 2016 nimetty lopullinen 23 pelaajan kokoonpano.

### Italia
31. toukokuuta 2016 nimetty 23 pelaajan lopullinen kokoonpano.

### Ruotsi
17. toukokuuta 2016 nimetty 23 pelaajan lopullinen kokoonpano.

## Lohko F
### Islanti
9. toukokuuta 2016 nimetty 23 pelaajan lopullinen kokoonpano.

### Itävalta

31. toukokuuta 2016 nimetty lopullinen 23 pelaajan kokoonpano.

### Portugali
17. toukokuuta 2016 nimetty 23 pelaajan lopullinen kokoonpano.

### Unkari
31. toukokuuta 2016 nimetty 23 pelaajan lopullinen kokoonpano.

## Lähteet
Bohumil Kubát

**Bohumil Kubát** (14. helmikuuta 1935 Česká Třebová – 12. toukokuuta 2016) oli Tšekkoslovakiaa kilpaurallaan edustanut vapaapainija, kreikkalais-roomalaisen tyylin painija ja olympiamitalisti.

Kummankin painityylin raskaimmissa painoluokissa kilpaillut Kubát voitti kreikkalais-roomalaisella tyylillä painoluokassa yli 87 kg olympiapronssia Roomassa 1960 missä hän kilpaili muun muassa suomalaista Viktor Ahventa vastaan. Seuraavana vuonna Kubát sijoittui MM-kilpailuissa neljänneksi. Vuosina 1963–1967 hän kilpaili vapaapainissa viisissä arvokilpailuissa ja sijoittui joka kerta neljänneksi tai viidenneksi. Neljännen sijan hän saavutti muun muassa yli 97 kg:n sarjassa Tokion kesäolympialaisissa 1964.

## Lähteet
* Kubat, Bohumil (CSR) International Wrestling Database 
* Bohumil Kubát Bio, Stats and Results  Olympics at Sports-Reference.com 

### Viitteet
Maailman ympäri 80 päivässä (lautapeli)

**Maailman ympäri 80 päivässä** on Michael Rieneckin suunnittelema, vuonna 2005 julkaistu koko perheen lautapeli. Suomessa pelin jakelusta vastaa Marektoy.

## Pelin kulku
Pelin ideana on, nimensä mukaisesti, kiertää maailma mahdollisimman lyhyessä ajassa. Pelimekaniikka on yksinkertainen; pelaajat etenevät matkalla suurkaupungista toiseen pelaamalla matkakortteja. Matkakortit on pisteytetty, ja tarvittavien matkakorttien laatu ja määrä vaihtelevat matkakohteesta toiseen. Pisteytettyjen matkakorttien mukaan lasketaan pelaajan käytetyt matkapäivät matkaa kohden. Matkakortteja nostetaan lisää jokaisella vuorolla, jolloin pelaaja saa kortin nostaessaan myös kortin nostopaikasta riippuen lisätoiminnon.

Jonkinasteista satunnaisuutta ja syvyyttä peliin tuovat tapahtumakortit, joita voi ostaa joko rahalla, saadaan palkintona nopeasta etenemisestä seuraavaan kaupunkiin tai joita nostetaan matkakortin valinnasta saatavalla lisätoiminnolla.

Pelin voittaa maailman nopeiten kiertänyt pelaaja.

## Palkinnot
* Spiel des Jahres -finalisti 2005.

## Aiheesta muualla
* Marektoy.fi: Maailman ympäri 80 päivässä 

## Lähteet
Brent Regner

**Brent Regner** (s. 17. toukokuuta 1989 Westlock, Alberta, Kanada) on kanadalainen jääkiekkopuolustaja. Regner on pelannut urallaan lähinnä AHL-liigassa. Hän on kiekollinen puolustaja, jolla on hyvä syöttötaito ja luistelunopeus.

## Ammattilaisura

Columbus Blue Jackets varasi Regnerin viidennellä kierroksella vuoden 2008 varaustilaisuudessa. Hän teki kolmivuotisen tulokassopimuksen seuran kanssa kesällä 2009 ja debytoi AHL:ssä seuraavalla kaudella Syracuse Crunchin AHL-joukkueessa. Tulokassopimuksensa ajan Regner pelasi AHL:ssä. Sopimuksen päätyttyä hän teki syyskuussa 2012 yksivuotisen AHL-sopimuksen Peoria Rivermenin kanssa.

Kauden aikana hän siirtyi vaihtokaupassa AHL-joukkue Chicago Wolvesiin, jossa hän pelasi seuraavat kaksi vuotta. Heinäkuussa 2014 hän allekirjoitti yksivuotisen kaksisuuntaisen sopimuksen St. Louis Bluesin kanssa. Hän pelasi koko kauden AHL:ssä Chicago Wolvesissa toimien joukkueen kapteenina. Heinäkuussa 2015 Regner allekirjoitti kaksivuotisen kaksisuuntaisen sopimuksen Florida Panthersin kanssa. Kausi kului pääosin AHL:ssä Portland Piratesin kapteenina. NHL-debyytin Regner teki helmikuussa 2016. Hän pelasi kauden 2015–2016 aikana seitsemän NHL-ottelua jääden kuitenkin ilman tehopisteitä.

Regner toimi kaudella 2016–2017 AHL-joukkue Springfield Thunderbirgsin kapteenina. Hän pystyi pelaamaan kauden aikana vain 28 ottelua alavartalovamman takia. Seuraavaksi kaudeksi Regner teki vuoden sopimuksen Dallas Starsin kanssa.

## Tilastot

## Lähteet
*
*

### Viitteet
Wilfried Dietrich

**Wilfried Dietrich** (14. lokakuuta 1933 Schifferstadt – 3. kesäkuuta 1992 Durbanville, Etelä-Afrikka) oli Saksaa (Saksojen yhdistynyt joukkue ja Länsi-Saksa) edustanut vapaapainija, kreikkalais-roomalaisen tyylin painija, olympiavoittaja, maailman- ja euroopanmestari. Molemmat painityylit hallinnut Dietrich voitti vuodet 1955–1972 kestäneellä aikuisten arvokisaurallaan viisi olympiamitalia ja yhteensä 11 arvokisamitalia. Hän on eniten olympiamitaleita voittanut painija.

Dietrich osallistui kaikkiin viisiin kesäolympialaisiin vuosien 1956–1972 välillä. Hän voitti kaksi olympiamitalia vapaapainista ja kolme kreikkalais-roomalaisesta painista. Ainoan kultamitalinsa hän voitti vapaapainissa yli 87 kilogramman painoluokassa Roomassa 1960. Dietrich poistui olympiakisoista vain kerran ilman mitalia, kun hän sijoittui 38-vuotiaana muun muassa suomalaista Raimo Karlssonia vastaan painittuaan Münchenissä 1972 kr-tyylillä neljänneksi ja vapaapainissa viidenneksi. Eri painityylit eriteltyinä Dietrich osallistui olympiatasolla ennätyksellisiin kahdeksaan painiturnaukseen. MM-kilpailuista Dietrich voitti vapaapainissa kolme ja kr-tyylillä kaksi mitalia. Ainoan maailmanmestaruutensa hän voitti Jokohamassa 1961. EM-kilpailuista Dietrich voitti vain yhden mitalin, kultaisen, vuonna 1967, mihin vaikutti se, että EM-kilpailuja ei järjestetty hänen aikanaan kuin vasta vuodesta 1966 alkaen.

## Lähteet
* Dietrich, Wilfried (GER) International Wrestling Database 
* Wilfried Dietrich Bio, Stats and Results  Olympics at Sports-Reference.com 

### Viitteet
Joseph Blandisi

**Joseph Blandisi** (s. 18. heinäkuuta 1994 Markham, Ontario) on kanadalainen jääkiekkoilija, joka edustaa NHL-seura Montreal Candiensia. Hän on Colorado Avalanchen kuudennen kierroksen varaus .

## Ura
### Junioriura
Blandisi varattiin OHL-seura Owen Sound Attackiin . Hän siirtyi joukkueeseen heti kaudeksi 2011–2012. Tulokaskaudellaan hän teki 68 ottelussa tehot 17+14=31. Viidessä pudotuspeliottelussa hän sai tilastoihinsa yhden syöttöpisteen ja kahdeksan rangaistusminuuttia. Kesällä järjestetyssä  Blandisi varattiin Colorado Avalancheen kuudennella kierroksella 162. pelaajana.

Kaudella 2012–2013 Blandisi pelasi 37 ottelua tehoin 7+18=25, jonka jälkeen hänet kaupattiin Ottawa 67'siin. Ottawassa hän pelasi 26 ottelua. Kauden 2013–2014 Blandisi aloitti Ottawassa, josta hänet jälleen kesken kauden kaupattiin, tällä kertaa Barrie Coltsiin. Viimeisellä juniorikaudellaan 2014–2015 Blandisi pelasi Coltsissa 68 ottelua tehden tehot 52+60=112. Hän voitti OHL:n maalipörssin ja oli pistepörssin neljäs.

Blandisi kärsi OHL-uransa aikana coxsackievirus-tartunnasta, ja joutui olemaan sivussa seitsemän kuukauden ajan.

### Ammattilaisura
Tammikuussa 2015 Blandisi solmi tulokassopimuksen NHL-seura New Jersey Devilsin kanssa. Kausi 2015–2016 oli hänen ensimmäinen ammattilaistasolla. Blandisi teki NHL-debyyttinsä 11. joulukuuta 2015 ottelussa Detroit Red Wingsiä vastaan. Hän sai jääaikaa 14.37 minuuttia. Tulokaskaudellaan hän pelasi yhteensä 41 NHL-ottelua. Lisäksi hän edusti Devilsin AHL-farmiseura Albany Devilsiä 27 runkosarja- sekä 11 pudotuspeliottelussa.

Kaudella 2016–2017 Blandisi oli 27 ottelussa NHL-kokoonpanossa. Albanyssa hän pelasi 31 ottelua tehoin 8+17=25. Hänet valittiin myös AHL:n tähdistöotteluun. Kauden jälkeen heinäkuussa Blandisi ja Devils solmivat kahden vuoden mittaisen kaksisuuntaisen jatkosopimuksen.

Blandisi aloitti kauden 2017–2018 AHL:ssä Binghamton Senatorsissa, jossa hän pelasi 19 ottelua tehden tehot 3+11=14. Marraskuun lopussa hänet kaupattiin yhdessä Adam Henriquen ja kolmannen kierroksen varausvuoron kanssa Anaheim Ducksiin vaihdossa Sami Vataseen. Blandisi pelasi Ducksissa kolme NHL-ottelua sekä AHL-joukkue San Diego Gullsissa 27 ottelua.

Helmikuussa 2020 Pittsburgh Penguins kauppasi Blandisin Montreal Canadiensiin. 

## Tilastot

## Lähteet
Marek Mazanec

**Marek Mazanec** (s. 18. heinäkuuta 1991 Písek, Tšekki) on tšekkiläinen jääkiekkomaalivahti. Hän pelaa Tšekin Extraliga-joukkue HK Hradec Královéssa.

Nashville Predators varasi Mazanecin vuoden  kuudennella kierroksella. Hän teki NHL-debyyttinsä marraskuussa 2013, ja valittiin heti marraskuun kuukauden tulokkaaksi.

## Lähteet
Gamelion (yritys)

**Gamelion** (myös nimellä **Gamelion Studios**, aiemmalta nimeltään **Gamelot**) on suomalainen yritys, joka valmistaa mobiilipelejä. Yrityksen perusti vuonna 2002 Anton Gauffin.

Vuonna 2005 yritys sai pääomasijoituksen Magnolia Venturesilta.

Gamelion perusti tytäryhtiön Puolaan vuonna 2005.

## Pelit

Yhtiön pelejä ovat muun muassa:

## Lähteet

## Aiheesta muualla
* Gamelionin kotisivut
Karjagin

**Karjagin** on seuraavien tunnettujen suomalaisten sukunimi:

* Alexander Karjagin (1896–1976), jalkapalloilija
* Frans Karjagin (1909–1977), jalkapalloilija ja jääpalloilija, Alexander Karjaginin veli
* Leo Karjagin (1911–2003), jalkapalloilija, Alexander Karjaginin veli.
Salora Playmaster

**Salora Playmaster** on Saloran vuonna 1977 julkaisema moduulirakenteinen televisiomalli, jossa on sisäänrakennettu televisiopeli. 

Peli on *[[Pong]]*-klooni, eli yksinkertainen maila-pallo-peli, jossa yritetään saada mailan avulla kentällä kimpoileva pallo vastustajan maaliin. Peliä ohjataan oranssinvärisillä muovisauvoilla, jotka on kytketty televisioon kaapeleilla. Mailaa liikutetaan ohjaimen päätä pyörittämällä, ja nappia painamalla voi nollata pistetilanteen tai lähettää pallon liikkeelle. Teknisesti peli perustuu General Instrumentsin mikropiiriin, jota toimitettiin useille laitevalmistajille.

Salora Playmaster tunnettiin Saloran tuotannossa Scanmatic 1E -televisiomallin erikoisvesriona 1E0G. Sitä valmistettiin vuosina 1977–78. Siinä oli vakio-varusteena sisäänrakennettu pelikoneisto ja langalliset käsiohjaimet. Se sisälsi viisi erilaista Pong-variaatiota: kaksi erilaista jalkapallopeliä, tenniksen, squashin ja pelotan.

Laite ei menestynyt kaupallisesti, vaan se jäi yksittäiseksi televisioiden digitalisoimiskehityksen sivujuonteeksi. Kyse oli feature-ajattelusta, eli lisäpalveluiden liittämisestä vanhaan tuotteeseen viehätyksen ja myyntikatteen kasvattamiseksi. Mainoslehdessä laitetta kuvattiin ”perheen urheilumielisten monipuolisena pelikeskuksena”.

## Lähteet
Punaisten ja valkoisten taistelu Suomessa 1918

**Punaisten ja valkoisten taistelu Suomessa 1918** on vuonna 1918 julkaistu suomalainen lautapeli, jonka aiheena on samana vuonna käyty Suomen sisällissota. Peli on tarkoitettu kahdelle pelaajalle, jotka ottavat punaisten ja valkoisten joukkojen roolin. 

Molemmilla joukkueilla on kuusi pelimerkkiä, joista mustalla merkityt ovat tykistöä ja muut jalkaväkeä. Joukkojen vahvuus heitetään arpakuutiolla, ja merkitään nuppineulalla joukkoa esittävään pelimerkkiin. Joukot liikkuvat noppaa heittämällä, mutta vastustajan joukkojen ylitse ei saa hypätä. Sen sijaan vastustajan joukot vähenevät yli jääneiden liikepisteiden verran.

Pelissä tavoitteena on tuhota vastustajan kaikki joukko-osastot. Kummallakin osapuolella on mahdollisuus voittoon, mutta pelin runomuotoon puetut säännöt tarkastelevat monessa kohtaa tapahtumia voittajaosapuolen näkökulmasta. Peli ei lainkaan käsittele taisteluiden ulkopuolista sisällissotaa, kuten terroria tai vankileirien olosuhteita.

Lautapelin valmistaja Juusela & Levänen Oy julkaisi myös sisällissotaa käsittelevää kirjallisuutta, joka lähestyi aihettaan voittajaosapuolen näkökulmasta. Lautapelin painosmäärää ei tiedetä. Tiedetysti pelistä on säilynyt kolme kappaletta, jotka ovat museokokoelmissa. Peli on public domainissa, ja kuvat pelilaudasta ja säännöistä ovat saatavilla Kansalliskirjaston Doria-palvelusta.

## Lähteet

## Aiheesta muualla
Iwao Horiuchi

**Iwao Horiuchi** (, 9. joulukuuta 1941 Toyaman prefektuuri – 4. maaliskuuta 2015) oli japanilainen vapaapainija, olympiamitalisti ja maailmanmestari.

Horiuchi voitti painoluokan 70 kg olympiapronssia Tokion kotikisoissa 1964. Hän kilpaili olympiatasolla myös Méxicossa 1968. Horiuchi voitti maailmanmestaruuden vuonna 1963 ja sijoittui MM-hopealle vuonna 1966. Vuonna 1965 hän oli MM-kilpailuissa kuudes.

Horiuchi kuoli diabetekseen 73-vuotiaana 4. maaliskuuta 2015.

## Lähteet
* Horiuchi, Iwao (JPN) International Wrestling Database 
* Iwao Horiuchi Bio, Stats and Results  Olympics at Sports-Reference.com 

### Viitteet
Nopeustesti

**Nopeustesti** on 1980-luvun lopulla kehitetty reaktiopeli, jota valmisti suomalainen yritys Coinline Oy. Pelin ovat valmistaneet Harri Mononen sekä Seppo Korhonen. He tarjosivat peliä ''Speden Spelit'' -televisio-ohjelmaan, ja se valittiin ohjelmaan mukaan lyhyen testaamisen jälkeen. Ohjelman kautta se levisi huoltoasemille ja 1990-luvun puolivälissä myös Yhdysvaltoihin. Yhdysvalloissa peliä valmisti *The Speed Test* -nimellä DPS-Promatic.

## Lähteet

## Aiheesta muualla
*Coinline
Ritva Serimaa

**Ritva Serimaa** (o.s. Ström)  (20. syyskuuta 1957 Hamina – 12. huhtikuuta 2016 Hamina) oli suomalainen fyysikko ja professori. Hän valmistui filosofian maisteriksi 1982 ja tohtoriksi hän väitteli 1990. Hän oli Helsingin yliopiston fysiikan dosentti vuodesta 1992. Hän tutki väitöskirjassa ja myöhemminkin röntgensäteilyn sironnalla tehtävää tutkimusta. Vuosina 1991–1993 hän oli Stanfordin yliopistossa tutkimassa synkrotronivalolähteellä, ja hänen yksi tutkimuskohteitaan oli Ruotsissa museoitu Vasa-laiva, joka on hajoamassa rikkiyhdisteiden vaikutuksesta. Hän oli vuodesta 2004 Helsingin yliopiston fysiikan professori, ensimmäinen nainen kyseisessä virassa.

Serimaa ohjasi 16 väitöskirjaa ja oli yhtenä tekijänä 230 vertaisarvioidussa tieteellisessä artikkelissa. Hän oli vuodesta 2010 Suomalaisen tiedeakatemian jäsen ja vuodesta 2011 Suomen Fyysikkoseuran puheenjohtaja, siinäkin tehtävässä ensimmäinen nainen.

Serimaa oli naimisissa fyysikko Olli Serimaan kanssa vuodesta 1982.

## Lähteet

## Aiheesta muualla
* Ritva Serimaan muistokirjoitus Helsingin Sanomissa. Käyttäjätunnuksella.
Virallinen PlayStation-lehti

**Virallinen PlayStation-lehti** on vuodesta  ilmestynyt suomalainen pelilehti, joka keskittyi PlayStationiin. Lehti oli kaikkien aikojen ensimmäinen harrastelehti, joka nousi Suomen lehtipisteiden 20 suosituimman listalle.

## Lähteet
Matti Poikala

**Matti Tapio Poikala** (s. 26. heinäkuuta 1935 Sippola, Suomi) on suomalaislähtöinen, kilpaurallaan Ruotsia edustanut kreikkalais-roomalaisen tyylin painija ja vapaapainija.

Suomessa nuoruutensa elänyt Poikala lähti edistämään painijanuraansa Ruotsiin vuonna 1959. Kaksi vuotta myöhemmin hän voitti ensimmäisen Ruotsin mestaruutensa. Poikala osallistui urallaan Tokion kesäolympialaisiin 1964 ja useisiin muihin miesten arvokilpailuihin. Hän saavutti kreikkalais-roomalaisella tyylillä MM-pronssia Mar del Platassa 1969, missä hopealle ylsi Suomen Eero Tapio, kaksi EM-mitalia ja kaksi Pohjoismaiden mestaruutta.

## Lähteet
* Matti Poikala Ruotsin olympiakomitea 
* Poikala, Matti (SWE) International Wrestling Database 
* Matti Poikala Bio, Stats and Results  Olympics at Sports-Reference.com 

### Viitteet
Sakari Suominen

**Sakari Suominen** (s. 4. tammikuuta 1985 Raisio) on suomalainen jääkiekkotuomari, joka on tuomaroinut miesten maailmanmestaruusturnauksissa vuosina 2012, 2013, 2014, 2015, 2016, 2017 ja 2018. Hän on myös tuomaroinut olympialaisissa 2014 ja 2018 (finaali). Kansainvälisiin tehtäviin kuuluu myös alle 20-vuotiaiden MM-kisat 2010 ja 2017, sekä alle 18-vuotiaiden poikien MM-kisat 2007 ja 2011. Suominen tuomaroi SM-liigan otteluja linjatuomarina. Sakari Suominen on valittu SM-liigan parhaan linjatuomari Pentti Isotalo -palkinnolla vuosina 2015, 2016, 2017 ja 2018.

Nykyisin Suominen toimii päätuomarina Liigassa. Ammatiltaan Suominen on kiinteistönvälittäjä.

## Lähteet
*SM-liigan erotuomarit
### Viitteet
Color of Your Life

**Color of Your Life** () on puolalaislaulaja Michał Szpakin kappale, jolla hän edusti Puolaa . Kappaleen on säveltänyt Andy Palmer ja sanoittanut Kamil Varen.

Kappale kilpaili Eurovision laulukilpailun toisessa semifinaalissa, jossa se sijoittui kuudenneksi 151 pisteellä ja pääsi finaaliin. Finaalissa se sai 229 pistettä ja sijoittui kahdeksanneksi. Kyseessä oli erittäin kaksijakoinen tulos, sillä asiantuntijaraadeilta kappale sai vain seitsemän pistettä, kun taas puhelinäänestyksessä sijoitus oli peräti kolmas.

## Lähteet
Golden Boy (palkinto)

**Golden Boy** on vuosittain toimittajien Euroopan pääsarjojen lahjakkaimmalle alle 21-vuotiaalle jalkapalloilijalle jakama palkinto. Palkinto jaetaan aina kyseisen kalenterivuoden perusteella ja sen valitsevat 12 eurooppalaisen lehden toimittajat. 

Palkinnon kehitteli italialainen sanomalehti Tuttosport. Jokainen lehti äänestää viittä mielestään parasta pelaajaa. Ensimmäinen saa kymmenen pistettä, toinen seitsemän, kolmas viisi, neljäs kolme ja viides yhden pisteen. 

Palkinto jaettiin ensimmäisen kerran vuonna 2003, jolloin sen voitti alankomaalainen Rafael van der Vaart.

## Voittajat

## Valitsijat
**Tuttosport* (Italia)
**[[Bild]]* (Saksa)
**Blick* (Sveitsi)
**[[A Bola]]* (Portugali)
**[[L’Équipe]]* (Ranska)
**[[France Football]]* (Ranska)
**[[Marca]]* (Espanja)
**Mundo Deportivo* (Espanja)
**[[Ta Nea]]* (Kreikka)
**Sport Express* (Venäjä)
**[[De Telegraaf]]* (Alankomaat)
**[[The Times]]* (Iso-Britannia)

## Lähteet
Luettelo Ramonesin konserteista

Luettelo Ramonesin konserteista. Yhtye konsertoi 2280 kertaa. Alla on toistaiseksi lueteltu vain merkittävimmät esiintymiset ja Suomen-konsertit.

## Merkittävimmät esiintymiset
* 30. maaliskuuta 1974 Performance Studio, New York, Yhdysvallat (ensimmäinen esiintyminen, yhtye esiintyi triona, Joey Ramone rummuissa)
* 16. elokuuta 1974 CBGB, New York, New York, Yhdysvallat (Tommy Ramonen ensimmäinen esiintyminen sekä Joey Ramone ensimmäistä kertaa laulajana)
* 4. kesäkuuta 1976 The Roundhouse, Lontoo, Iso-Britannia (ensimmäinen Euroopan esiintyminen)
* 31. joulukuuta 1977 Rainbow Theater, Lontoo, Iso-Britannia (julkaistu *[[It’s Alive]]* -livealbumilla)
* 4. toukokuuta 1978 CBGB, New York, New York, Yhdysvallat (Tommy Ramonen viimeinen esiintyminen)
* 29. kesäkuuta 1978 Sal's Last Chance Saloon, New Jersey, Yhdysvallat (Marky Ramonen ensimmäinen esiintyminen)
* 27. marraskuuta 1982 Islip, New York, Yhdysvallat (Marky Ramonen viimeinen esiintyminen ennen vuotta 1987)
* 13. helmikuuta 1983 Utica, New York, Yhdysvallat (Richie Ramonen ensimmäinen esiintyminen)
* 12. elokuuta 1987 East Hampton, New York, Yhdysvallat (Richie Ramonen viimeinen esiintyminen)
* 28. elokuuta 1987 Providence, Rhode Island, Yhdysvallat (Clem Burken ensimmäinen esiintyminen)
* 29. elokuuta 1987 City Gardens, Trenton, New Jersey, Yhdysvallat (Clem Burken viimeinen esiintyminen)
* 4. syyskuuta 1987 Oyster Bay, New York, Yhdysvallat (Marky Ramonen paluu)
* 5. heinäkuuta 1989 Santa Clara, California, Yhdysvallat (Dee Dee Ramonen viimeinen esiintyminen)
* 30. syyskuuta 1989 Leicester, Iso-Britannia (CJ Ramonen ensimmäinen esiintyminen)
* 11. maaliskuuta 1991 Barcelona, Espanja (julkaistu *[[Loco Live]] *-livealbumilla)
* 29. helmikuuta 1996 NYC The Academy, New York, Yhdysvallat (julkaistu *[[Greatest Hits Live]]* -livealbumilla)
* 6. elokuuta 1996 The Palace, Los Angeles, Yhdysvallat (viimeinen esiintyminen, julkaistu *[[We’re Outta Here!]]* -livealbumilla)

## Ramones Suomessa
* 16. toukokuuta 1977 Kulttuuritalo, Helsinki
* 17. toukokuuta 1977 Teknillinen opisto, Tampere
* 5. syyskuuta 1978 Työväentalo, Helsinki
* 4. kesäkuuta 1988 Provinssirock, Seinäjoki (konsertti televisioitiin)
* 23. maaliskuuta 1990 Pakkahuone, Tampere
* 24. maaliskuuta 1990 Turun konserttitalo, Turku
* 25. maaliskuuta 1990 Kulttuuritalo, Helsinki
* 27. elokuuta 1991 Jäähalli, Helsinki
* 19. kesäkuuta 1992 Nummirock, Kauhajoki
* 23. kesäkuuta 1994 Tavastia, Helsinki
* 24. kesäkuuta 1994 Nummirock, Kauhajoki

## Lähteet
Pariisin ePrix 2016

**Pariisin ePrix 2016** eli **2016 Paris ePrix** oli Formula E -sarjan kauden 2015–2016 seitsemäs osakilpailu. Kilpailu ajettiin 23. huhtikuuta Pariisin katuradalla Pariisissa Ranskassa. Kilpailun voittoon ajoi Lucas di Grassi.

Kilpailu oli ensimmäinen Pariisissa järjestetty kansainvälisen tason autourheilukilpailu sitten vuoden 1951.

## Lähteet
Juan Muñoz Muñoz

**Juan Muñoz Muñoz** (s. 12. marraskuuta 1995 Utrera) on espanjalainen jalkapalloilija. Oikeajalkainen Muñoz on pelipaikaltaan hyökkääjä.

Muñoz on Sevillan kasvatti. Hän pelasi seuran kakkosjoukkueessa Sevilla Atléticossa vuosina 2014–2016 47 Segunda División B:n ottelua onnistuen maalinteossa 18 kertaa. Seuran edustusjoukkueen paidassa Primera Divisiónissa hän teki debyyttinsä helmikuussa 2015 Getafea vastaan. Tuo oli hänen kauden ainoa ottelunsa. Syyskuussa 2015 hän teki debyyttinsä Mestarien liigassa Juventusta vastaan. Avausmaalinsa Primera Divisiónissa Muñoz teki toukokuussa 2016 Athletic Bilbaota vastaan. Kaudella 2015–2016 hän pelasi kahdeksan Primera Divisiónin ottelua tehden yhden maalin.

Muñoz pelasi Espanjan alle 19-vuotiaiden maajoukkueessa vuonna 2014 yhden ottelun tehden siinä kaksi maalia.

## Lähteet
Ilmari Vuoristo

**Ilmari Vuoristo** (14. kesäkuuta 1897 Sortavala – 17. huhtikuuta 1939 Rovaniemi) oli suomalainen metsänhoitaja ja metsäteknologian professori.

## Henkilöhistoria
Vuoriston vanhemmat olivat lehtori Paavo Sakari Vuoristo (Friberg) ja Johanna Ingeborg Wallin ja puoliso vuodesta 1923 Selma Dagmar Martin. Myös hänen veljensä Veikko Vuoristo (s. 1894) oli metsänhoitaja. Vuoristo tuli ylioppilaaksi 1916 Kajaanin yhteiskoulusta ja suoritti diplomi-insinööritutkinnon ja  metsänhoitotutkinnon 1920 sekä maatalous- ja metsätieteiden kandidaatin ja lisensiaatin tutkinnot 1936. Tekniikan tohtoriksi Vuoristo väitteli 1932. Vuoristo toimi 1920-luvulla useissa eri tehtävissä sahateollisuudessa, mutta myös konepajalla ja telakalla sekä opettajana. 1930-luvulla hän työskenteli muun muassa metsänhoitajana ja rakennuspäällikkönä. Vuodesta 1934 hän toimi Metsäntutkimuslaitoksen metsäteknologisen osaston apulaisena ja vuodesta 1938 osaston professorina. Metsäteknologian dosentti hän oli vuodesta 1937.

Vuoristo kuoli huhtikuussa 1939 taudinkohtaukseen Rovaniemen yleisessä sairaalassa ollessaan virkamatkalla Pohjois-Suomessa.

## Julkaisuja
* *Sahalaitosten työpalkkakustannusten riippuvaisuus sahatukkien suuruudesta*, 1932
* *Sahatukkien teko ja ajo Perä-Pohjolan metsissä*, 1933
* *Tutkimuksia lajittelemattoman mäntysahatavaran eri kokojen hintasuhteista ja hinnanvaihteluista 1922-1935*, 1935
* *Tutkimuksia tukkipuunrunkojen ja sahatukkien välisestä kuutiosuhteesta*, 1935
* *Työaikatutkimuksia kuusipaperipuiden teosta*, 1936
* *Talviajotiet, niiden rakentaminen ja hoito*, 1937, H. Hallenbergin kanssa
* *Uittohankaluustutkimuksia*, 1938

## Lähteet
Kalevanharju

**Kalevanharju** on Tampereen keskinen kaupunginosa. Virallisesti se on 18. kaupunginosa. Se rajautuu pohjoisessa Liisankallioon, koillisessa Kalevaan, idässä Kalevanrinteeseen, etelässä Hatanpäähän, lännessä Ratinaan ja luoteessa Tulliin. Tampereen yliopiston Keskustakampus,
Kalevankankaan hautausmaa ja Tampereen Aikuiskoulutuskeskus sijaitsevat siellä.

## Lähteet
Steven Sasson

**Steven J. Sasson** (s. 4. heinäkuuta 1950) on yhdysvaltalainen Eastman Kodak -yhtiössä työskennellyt tutkimusinsinööri, joka keksi digitaalikameran.

New Yorkin Brooklynissä varttunut Sasson opiskeli Rensselaer Polytechnic Institutessa Connecticutin osavaltiossa. Hän suoritti sähkötekniikan bachelor-tutkinnon 1972 ja master-tutkinnon 1973.

Sassonin ensimmäinen digitaalisen valokuvauskameran prototyyppi syntyi Kodakin palveluksessa vuonna 1975. Se oli suunnilleen leivänpaahtimen kokoinen, painoi 3,6 kiloa ja kykeni ottamaan 100 &times; 100 pikselin kokoisia mustavalkokuvia. CCD-kennon muodostama sähköinen kuva tallennettiin C-kasetille, ja tallennus kesti 23 sekuntia.

Vuonna 1989 Sasson ja työtoveri Robert Hills kehittivät ensimmäisen nykyaikaisen kaltaisen digitaalisen järjestelmäkameran. Siinä oli 1,2 megapikselin kenno, ja siinä sovellettiin jo kuvanpakkaustekniikkaa ja muistikortteja. Kodakin markkinointiosasto ei silti vielä tuolloinkaan kiinnostunut uudesta keksinnöstä, koska se olisi vaarantanut yhtiön perinteisen filmikuvaustekniikan menestymismahdollisuuksia.

Steven J. Sasson on saanut valokuvauksen mullistaneesta keksinnöstään monia palkintoja. Vuonna 2009 presidentti Barack Obama luovutti hänelle National Medal of Technology and Innovation -mitalin. Samana vuonna Rochesterin yliopisto nimitti Sassonin kunniatohtorikseen ja brittiläinen *[[The Economist]]* -talouslehti myönsi hänelle yhden vuosittaisista innovaatiopalkinnoistaan. Vuonna 2012 brittiläinen Royal Photographic Society antoi Sassonille korkeimman palkintonsa, Progress-mitalin. 

## Lähteet
Joey Anderson

**Joseph Anderson** (s. 19. kesäkuuta 1998 Roseville, Minnesota) on yhdysvaltalainen jääkiekkoilija, joka edustaa NHL-seura Chicago Blackhawksin organisaatiota. Anderson voitti alle 18-vuotiaiden maailmanmestaruuskilpailujen maalipörssin vuonna 2016. Seuraavana vuonna hänestä tuli nuorten maailmanmestari.

Helmikuussa 2023 Maple Leafs kauppasi Andersonin, Pavel Gogolevin, ensimmäisen kierroksen varausvuoron vuoden 2025 varaustilaisuudessa ja toisen kierroksen varausvuoron vuoden 2026 varaustilaisuudessa Chicago Blackhawksiin vaihdossa Jake McCabeen, Sam Laffertyyn, viidennen kierroksen varausvuoroon vuoden 2024 varaustilaisuudessa ja viidennen kierroksen varausvuoroon vuoden 2025 varaustilaisuudessa.

Heinäkuussa 2024 Anderson solmi Blackhawksin kanssa kaksivuotisen ja yhteensä 1,6 miljoonan dollarin arvoisen jatkosopimuksen.

## Lähteet
Biet

**Biet** (”Mehiläinen”) oli Helsingissä vuosina 1880–1898 ilmestynyt ruotsinkielinen maatalouslehti.

Agronomi Johannes Jernströmin perustama ja toimittama *Biet, Tidskrift för Finlands Landthushållning* oli Suomen ensimmäinen pitkäikäinen maatalouslehti. Sen kohderyhmänä olivat sivistyneet maanviljelijät, joille pyrittiin jakamaan alan tietoja. Neljän ensimmäisen vuoden ajan Jernströmin apuna toimi agronomi G. Stolpe. Sisällöltään korkeatasoisen lehden levikki jäi vain muutamaan sataan, mutta sen julkaisemista voitiin jatkaa senaatin avustuksella.

*Bietin* lisälehtenä ilmestyi vuosina 1892–1895 myös erikseen tilattava *Trädgårdsvännen*. Vuosina 1883–1885 toimitus julkaisi *Maanviljelyskirjaa Suomenmaalle suomen kielellä*. *Bietin* lakattua Jernström ryhtyi toimittamaan uutta *[[Landtbrukaren]]*-viikkolehteä.

## Lähteet

## Aiheesta muualla
* ''Biet'' digitoituna kansalliskirjastossa
Berliinin ePrix 2016

**Berliinin ePrix 2016** oli Formula E -sarjan kauden 2015–2016 kahdeksas osakilpailu. Kilpailu ajettiin 21. toukokuuta Berliinin katuradalla Berliinissä, Saksassa. Kilpailun voitti Sébastien Buemi.

## Lähteet
The Last of Our Kind

**The Last of Our Kind** () on kanadalais-sveitsiläisen laulaja Rykkan kappale, jolla hän edusti Sveitsiä . Kappaleen ovat säveltäneet ja sanoittaneet Christina Maria Rieder, Mike James, Jeff Dawson ja Warne Livesey.

Kappale kilpaili Eurovision laulukilpailun toisessa semifinaalissa, jossa se sai 28 pistettä, jäi viimeiseksi eikä päässyt finaaliin.

## Lähteet
Skol-Tidning

**Skol-Tidning** oli Turussa vuosina 1847–1848 ilmestynyt ruotsinkielinen opettajien ammattilehti.

G. E. Eurénin, G. F. Helsingiuksen, C. R. Forsmanin ja vuonna 1848 H. Heikelin toimittama *Skol-Tidning* vaati kouluun parempia opetusmenetelmiä, syvällisempää opetusta ja yhtenäistä hallintoa. Sen esikuvana oli Saksan uushumanismin värittämä koulujärjestelmä. Lehti ilmestyi kerran kuukaudessa kahden vuoden ajan.

## Lähteet

## Aiheesta muualla
* ''Skol-Tidning'' digitoituna kansalliskirjastossa
Johannes Skagius

**Johannes Skagius** (s. 10. helmikuuta 1995 Sollentunan kunta, Ruotsi) on ruotsalainen uimari. Hän on erikoistunut rintauintiin. Vuonna 2013 Skagius voitti nuorten EM-kisoissa kultaa 50 metrin rintauinnissa.

## Lähteet

## Aiheesta muualla
Kimmo Suomi

**Kimmo Suomi** (s. 22. tammikuuta 1954 Jyväskylä) on suomalainen liikuntatieteilijä, joka toimii Jyväskylän yliopiston liikuntatieteen professorina. Hän toimi Työväen Urheiluliiton puheenjohtajana vuosina 2016–2019. 

Suomi on ollut myös SDP:n edustajana Jyväskylän kaupunginvaltuustossa vuosina 1993–2015. Hän erosi kaikista luottamustehtävistään maaliskuussa 2015, koska kaupungin sosiaalityöntekijä syytti häntä puhelinuhkailusta. Jyväskylän kaupunginvaltuusto myönsi hänelle eron valtuutetun tehtävästä 27.4.2015, ja hänen tilalleen kaupunginvaltuustoon nousi varavaltuutettu Simo Halttunen.

## Lähteet
Vinski

**Vinski** voi tarkoittaa ainakin seuraavia:

**[[Vinski (lehti)|Vinski]]*, Lukukeskuksen julkaisema lasten kirjallisuuslehti
*Vinski, kylä Viron Võrumaalla lähellä Venäjän rajaa
*Vinski, hahmo Lapatossu-tarinoissa ja -elokuvissa, Lapatossun ystävä
*Vinski, päähenkilö Aapelin (Simo Puupposen) Vinski-lastenkirjoissa ja niihin perustuvissa elokuvissa
*Vinski (*Vinnie*), hahmo piirrossarjassa *Prätkähiiret*
*Pekka ”Vinski” Kaartinen, suomalainen jalkapalloilija
*Hannu ”Vinski” Viholainen (1951–2018), suomalainen valomies

## Muuta
**[[Koko kaupungin Vinski]]*, Aapelin lastenkirja vuodelta 1954
**[[Vinski ja Vinsentti]]*, Aapelin lastenkirja vuodelta 1956
**[[Koko kaupungin Vinski (elokuva)|Koko kaupungin Vinski]]*, tv-elokuva vuodelta 1969
**[[Vinski ja Vinsentti (elokuva)|Vinski ja Vinsentti]]*, tv-elokuva vuodelta 1970
**[[Vinski ja näkymättömyyspulveri]]*, elokuva vuodelta 2021
Postal

**Postal** voi tarkoittaa ainakin seuraavia:

* Burgstall (it. Postal), paikkakunta Etelä-Tirolissa, Italiassa
* *[[Postal (videopeli)|Postal]]*, videopeli vuodelta 1997; myös jatko-osat *[[Postal²]]* (2003) ja *[[Postal III]]* (2011)
* *[[Postal (elokuva)|Postal]]*, videopeliin perustuva Uwe Bollin elokuva vuodelta 2007.
Gustaf Adolf Lindberg

**Gustaf Adolf Lindberg** (24. maaliskuuta 1865 Tukholma – 2. elokuuta 1906 Helsinki) oli ruotsalainen arkkitehti, joka vaikutti muutaman vuoden ajan myös Suomessa.

## Ura
Lindberg opiskeli Tukholman Taideteollisessa korkeakoulussa 1881–1884 sekä Kuninkaallisessa teknillisessä korkeakoulussa 1886–1887. Vuosina 1891–1892 hän työskenteli arkkitehtinä Sundsvallissa ja tämän jälkeen Saksassa vuoteen 1898 saakka, jolloin Lindberg muutti Suomeen. Helsingissä hän oli osakkaana arkkitehtitoimisto Grahn, Hedman & Wasastjernassa. Suomessa Lindbergin tunnetuin työ on hänen Noormarkun ruukkiin suunnittelemansa vuorineuvos Walter Ahlströmin yksityisasunto Havulinna.

## Kuolema
Gustaf Lindberg kuului Suomen vuosinaan myös vuoden 1905 suurlakon aikana perustettuun suojeluskaartiin. Hän sai surmansa elokuussa 1906 Hakaniemen mellakassa, joka oli Helsingin Hakaniemessä käyty suojeluskaartin ja punakaartin välinen aseellinen yhteenotto. Lindberg on haudattu yhteishautaan Hietaniemen hautausmaalle kuuden muun välikohtauksessa kuolleen suojeluskaartilaisen kanssa.

## Töitä
*Karlshamnin raatihuone, Karlshamn (1900)
*Havulinna, Noormarkku (1901)
*Karlskronan raatihuone, Karlskrona (1905)
*Turun kaupunginkanslia eli Läntinen Rantakatu 17, Turku (yhdessä Knut Wasastjernan kanssa, 1909)
*Lönnrotinkatu 15, Helsinki (yhdessä Knut Wasastjernan kanssa, 1907)
*Fennian talo, Helsinki (Grahn, Hedman & Wasastjerna, 1899)
*Kristianinkatu 5, Helsinki (yhdessä Knut Wasastjernan kanssa, 1906)
*Pohjoinen Makasiinikatu 7 - Fabianinkatu 4, Helsinki (Grahn, Hedman & Wasastjerna, 1905)

## Lähteet

## Aiheesta muualla

* https://art.nouveau.world/gustaf-lindberg
David Quenneville

**David Quenneville** (s. 13. maaliskuuta 1998 Edmonton, Alberta, Kanada) on kanadalainen jääkiekkoilija. Quenneville valittiin alle 18-vuotiaiden maailmanmestaruuskilpailujen tähdistökentälliseen vuonna 2016.

## Lähteet
Donskoi (täsmennyssivu)

**Donskoi** voi tarkoittaa seuraavia asioita:

* Donskoi, kaupunki Tulan alueella Venäjällä
* Dmitri Donskoi (1350–1389), Moskovan ruhtinaskunnan suuriruhtinas
* Joonas Donskoi (s. 1992), suomalainen jääkiekkoilija
* Mark Donskoi (1901–1981), neuvostoliittolainen elokuvaohjaaja ja käsikirjoittaja.
Orpo (täsmennyssivu)

**Orpo** viittaa seuraaviin:

* orpo, vanhempansa menettänyt lapsi
* orporivi, tekstin ladonnassa kappaleen viimeinen rivi, joka on yksinään sivun ylälaidassa
* *[[Orpo (Hylätty)|Orpo]]*, suomalaisen taiteilijan Albert Gebhardin öljyvärityö vuodelta 1895 Ateneumin kokoelmissa

## Lyhenne
* Orpo tai OrPo, Natsi-Saksan Ordnungspolizeista käytetty lyhennys
*Oriveden Ponnistus, OrPo, suomalainen lentopalloseura

## Sukunimenä
* Petteri Orpo (s. 1969), suomalainen kokoomuslainen poliitikko, Suomen pääministeri 2023–
Helsingin Kuvalehti

**Helsingin Kuvalehti** oli Helsingissä vuosina 1909–1914 ilmestynyt aikakauslehti.

*[[Helsingin Kaiku|Helsingin Kaiun]]* kanssa kilpaillut *Helsingin Kuvalehti* pyrki seuraamaan ajankohtaisia kotimaisia ja ulkomaisia tapahtumia. Kahdesti kuukaudessa ilmestynyt lehti tavoitteli myös maaseututilaajia vuonna 1910 ilmestyneellä *Kansan Kuvalehti* -nimisellä kuukausipainoksella. Loppuvaiheessaan *Helsingin Kuvalehti* muuttui enemmän perhelehden suuntaan. Sen toimittajina työskentelivät aluksi Evert Böckerman ja vuodesta 1912 Antti Rytkönen.

Vuosina 1917–1918 ilmestyi toinen *Helsingin Kuvalehti* -niminen viikkolehti.

## Lähteet

## Aiheesta muualla
* ''Helsingin Kuvalehti'' digitoituna kansalliskirjastossa
Alexander Van der Bellen

**Alexander Van der Bellen** (s. 18. tammikuuta 1944 Wien) on Itävallan liittopresidentti. Hänen kautensa alkoi 26. tammikuuta 2017. Hän on myös kansantaloustieteen professori emeritus.

## Tausta
Van der Bellen on isänsä puolelta hollantilaista sukujuurta ja Venäjältä vuonna 1919 ensin Viroon ja 1939 baltiansaksalaisten ''Umsiedlungin'' myötä Keski-Eurooppaan päätyneiden vanhempien jälkeläinen. Van der Bellenin isä, myös etunimeltään Alexander, sai Viron kansalaisuuden vuonna 1934. Neuvostoliiton miehitettyä Viron vuonna 1940 perhe pakeni maasta ja päätyi Itävaltaan, jossa tuleva liittopresidentti syntyi. 

Lukion jälkeen Van der Bellen opiskeli taloustiedettä Innsbruckin yliopistossa, josta hän valmistui maisteriksi vuonna 1966. Neljä vuotta myöhemmin hän väitteli taloustieteen tohtoriksi samasta yliopistosta. 

Van der Bellen tunnetaan myös toisinaan lempinimellä *Sascha*.

### Kansalaisuus
Koska Van der Bellenin vanhemmat, Alexander vanhempi ja Alma, olivat Viron kansalaisia ennen Neuvostoliiton miehitystä, Van der Bellen lasketaan Viron lakien mukaan syntyperäiseksi Viron kansalaiseksi. Kun Van der Bellen valittiin liittopresidentiksi, Viron ulkoministeriö ilmoitti, että hän saisi Viron passin niin halutessan.

Itävallan kansalaisuuden Van der Bellen sai 14-vuotiaana, kun hänen isänsä sai kansalaisuuden hakemuksella vuonna 1958.

## Poliittinen ura
Itävallassa Van der Bellen toimi aluksi sosialidemokraattisessa puolueessa, pääsi parlamentin alahuoneeseen vihreiden listoilta 1994 ja on toiminut parlamenttiryhmänsä puheenjohtajana.

### Nousu presidentiksi
Van der Bellen oli Itävallan vihreän puolueen ehdokas liittopresidentin vaalissa 2016. Hän pääsi toiselle kierrokselle 21,3 prosentin kannatuksella, ja häntä vastassa oli oikeistopopulistisen vapauspuolueen Norbert Hofer, jonka ääniosuus oli ensi kierroksella 35,1 prosenttia. Jatkosta jäivät riippumaton oikeistolainen Irmgard Griss, sosialidemokraatti Rudolf Hundstorfer, kansanpuolueen Andreas Khol sekä riippumaton Richard Lugner. Vaalien toisella kierroksella Van der Bellen sai 31&nbsp;026 ääntä vastaehdokastaan enemmän eli 50,3 prosenttia. Itävallan korkein oikeus kuitenkin kumosi 1. heinäkuuta 2016 presidentinvaalin tuloksen ja vaalien toinen kierros uusittiin joulukuussa 2016.

Uusintavaaleissa Van der Bellen sai 53,8 prosenttia äänistä ja hänestä tuli Itävallan presidentti 26. tammikuuta 2017.

Vuoden 2022 presidentinvaaleissa Van der Bellen asettui uudelleen ehdolle ja tuli valituksi saatuaan 56,7 % äänistä.

### Poliittisia kantoja
Vuonna 2001 Van der Bellen kuvaili itsessään tapahtunutta muutosta seuraavasti: "olen kulkenut tietä: ylimielisestä anti-kapitalistista avarakatseiseksi vasemmisto-liberaaliksi".

## Kunnianosoituksia

*  Itävallan tasavallan kunniamitali (Itävalta, 2004)
*  Marianmaan ristin ritarikunta (Viro, 2021)
*  Italian tasavallan ansioritarikunta (Italia, 2019)
*  Pyhän Jaakon miekan sotilaallinen ritarikunta (Portugali, 2019)
*  Valkoisen leijonan ritarikunta (Tšekki, 2013)
*  Valkoisen kaksoisristin ritarikunta (Slovakia, 2019)
*  Alankomaiden leijonan ritarikunta (Alankomaat, 2022)

## Lähteet
Fétizon-hapetus

**Fétizon-hapetus** on kemiallinen reaktio, jossa piimaahan absorboitu hopeakarbonaatti hapettaa alkoholit karbonyyliyhdisteiksi. Reaktio on nimetty kehittäjänsä Marcel Fétizonin mukaan ja Fétizon ryhmineen raportoi reaktion ensimmäistä kertaa vuonna 1968. Reaktion etuna on sen toimiminen myös miedoissa olosuhteissa. 

## Reagenssit ja mekanismi
Fétizon-hapetuksella primääriset alkoholit hapettuvat selektiivisesti aldehydeiksi ja sekundääriset alkoholit hapettuvat ketoneiksi. Reaktio on hyvin käyttökelpoinen laktonien valmistamiseen, koska sekä diolit että laktolit hapettuvat laktoneiksi. Symmetriset sekundääriset diolit voivat hapettua selektiivisesti ketoalkoholeiksi. Reaktio tapahtuu neturaaleissa olosuhteissa, joten tuotteessa lähtöaineessa voi olla myös happoille tai emäksille herkkiä funktionaalisia ryhmiä. Fenolit hapettuvat kinoneiksi, jotka voivat edelleen reagoida hapettavalla kytkeytymisreaktiolla. Propargyylialkoholijohdannaiset fragmentoituvat reaktion olosuhteissa.
:

Fétizon-hapetuksen reaktiomekanismin ensimmäisessä vaiheessa alkoholi absorboituu piimaan ja hopeakarbonaatin pinnalle. Vähänkään polaariset liuottimet häiritsevät absorboitumista, minkä vuoksi reaktio suoritetaan käyttäen liuottimena esimerkiksi tolueenia. Alkoholimolekyyli asettuu kohtisuoraan hopeakarbonaatin ja piimaan muodostamaa pintaa vastaan ja koordinoituu hopeaioneihin. Hapettuminen tapahtuu yhden elektronin siirtona alkohoilta hopeaioneille. elektronin luovuttaa alkoholiryhmään sitoutunut hiiliatomi ja tähän hiiliatomiin sitoutunut vetyatomi, josta muodostuu vetyioni. Karbonyyliyhdisteen lisäksi muodostuu metallista hopeaa ja hiilidioksidia.
:

## Lähteet
Kansakoulu (lehti)

**Kansakoulu** oli Jyväskylässä vuosina 1875–1881 ilmestynyt kasvatusopillinen aikakauslehti.

Olai Wallinin toimittama ja Weilin & Göösin kirjapainon tukema *Kansakoulu, Kasvatusopillinen sanomalehti* toimi opettajien äänenkannattajana, mutta pyrki jakamaan tietoutta myös koulujen johtokunnille ja suurelle yleisölle. Kansakoulukysymyksiä perusteellisesti tarkastellut lehti korosti myös kotikasvatuksen merkitystä ja tavoitteli elävää yhteyttä kodin ja koulun välille. Kahdesti kuukaudessa ilmestyneen lehden levikki oli 200 vuosikertaa vuonna 1875. 

## Lähteet

## Aiheesta muualla
* ''Kansakoulu'' digitoituna kansalliskirjastossa
Pieni Kuikkalampi (Utajärvi)

**Pieni Kuikkalampi** on Kiiminkijoen vesistöön kuuluva pieni järvi tai lampi, joka laskee Ison Kuikkalammen kautta Pieneen Torvenjärveen, Torvenjärveen ja edelleen Torvenjoen kautta Kiiminkijokeen.  Järvi sijaitsee Juorkunassa, Purikkaalle menevän tien pohjoispuolella parisataa metriä Isosta Kuikkalammesta, johon siitä laskee oja. Järvi on asumaton, rannat ovat suota.

## Lähteet
Iso Kuikkalampi (Utajärvi)

**Iso Kuikkalampi** on Kiiminkijoen vesistöön kuuluva pieni järvi tai lampi, joka laskee Pieneen Torvenjärveen, Torvenjärveen ja edelleen Torvenjoen kautta Kiiminkijokeen.  Järvi sijaitsee Juorkunassa, Purikkaalle menevän tien eteläpuolella parisataa metriä Pienestä Kuikkalammesta, josta siihen laskee oja. Järvi on asumaton ja sen rannat ovat enimmäkseen suota, vaikka järvi onkin kankaiden ympäröimä.

## Lähteet
Iltapuhde

**Iltapuhde** oli Porissa vuosina 1899–1901 ilmestynyt aikakauslehti.

*Iltapuhde* oli rahvaan kuvalehti, joka lupasi hyödyllistä ja huvittavaa luettavaa kristillis-siveellisessä hengessä. Sen perustamisen taustalla oli kansanvalistustoimintaa terävöittänyt helmikuun manifesti. Lehti ilmoitti tavoittelevansa varsinkin opettajien ja koulunuorison suosiota. Sitä levitettiin varattomiin perheisiin ja lukupiireihin kansakoulujen välityksellä. Myöhemmin *Iltapuhde* muuttui sanomalehtimäiseksi.

Kerran viikossa ilmestyneen lehden toimittajina työskentelivät Eeli Granit (1899–1900) ja E. Wirkki (1900–1901).

## Lähteet

## Aiheesta muualla
* ''Iltapuhde'' digitoituna kansalliskirjastossa
Ilmiö (lehti)

**Ilmiö** oli Viipurissa vuosina 1880–1881 ilmestynyt kulttuurilehti.

J. H. Erkon julkaisema ja toimittama *Ilmiö, Yleistajuinen aikakauslehti* oli uskonnollisesti vapaamielinen kulttuurilehti, joka korosti kansallisuusaatteen merkitystä humanistisessa ja edistyksellisessä hengessä. N. A. Zilliacuksen kirjapainossa painettu kuukausilehti lupasi julkaista kotimaista kirjallisuutta ja käsitellä ajankohtaisia kysymyksiä. Kannattamattomaksi osoittautunut *Ilmiö* ilmestyi vain vuoden ajan.

## Lähteet

## Aiheesta muualla
* ''Ilmiö'' digitoituna kansalliskirjastossa
Paavo Voutilainen (virkamies)

**Paavo Kullervo Voutilainen** (s. 18. elokuuta 1952) on entinen Helsingin kaupungin sosiaalijohtaja ja hallitusammattilainen. Voutilainen on koulutukseltaan teologian maisteri ja hänet on myös vihitty papiksi. Hän toimi sosiaalijohtajan viran jälkeen Barona Oy:n tytäryhtiön Luona Oy:n hallituksen puheenjohtajana. Ennen siirtymistään sosiaalijohtajaksi hän oli Helsingin Diakonissalaitoksen pitkäaikainen diakoniajohtaja.

Voutilainen on urallaan profiloitunut asunnottomien puolestapuhujaksi. Hän oli vuonna 2007 ministeri Jan Vapaavuoren nimeämän ns. Neljän viisaan työryhmässä, joka raporttia ”Nimi ovessa” pidetään Suomen asunnottomuuspolitiikassa käytetyn asunto ensin -periaatteen perustana. 

Voutilainen oli julkisuudessa vuonna 2009 hankittuaan sosiaalijohtajan toimistoon ja Helsingin kaupungin laskuun 72.000 euron sohvakaluston ilman kilpailutusta. Asia käsiteltiin käräjäoikeudessa joka päätti, ettei Voutilainen rikkonut virkavelvollisuutta.

## Lähteet
Fotografiskt Allehanda

**Fotografiskt Allehanda** oli Helsingissä vuosina 1901 ja 1903–1905 ilmestynyt ruotsinkielinen valokuvauslehti.

Helsingin amatöörivalokuvaajakerhon julkaisema *Fotografiskt Allehanda* oli harrastus- ja ammattijulkaisun välimuoto, joka keskittyi valokuvauksen tekniikkaan, laitteisiin ja aineksiin. Se pyrki myös edistämään valokuvataidetta julkaisemalla kerhon jäsenten otoksia. Otto Johanssonin toimittama lehti ilmestyi yhtenä numerona vuonna 1901 ja vuodesta 1903 lähtien kerran kuukaudessa. Ensimmäisenä vuonnaan noin 150 tilaajaa kerännyt *Fotografiskt Allehanda* jouduttiin lopettamaan kannatuksen puutteessa.

## Lähteet

## Aiheesta muualla
* ''Fotografiskt Allehanda'' digitoituna kansalliskirjastossa
Andrej Hatala

**Andrej Hatala** (s. 26. helmikuuta 1997 Trenčín) on slovakialainen jääkiekkoilija, joka edustaa Slovakian Extraligassa pelaavaa Dukla Trenčíniä. Hän on pelipaikaltaan puolustaja.

Hatala teki pääsarjadebyyttinsä kasvattajaseuransa Trenčínin riveissä 16-vuotiaana kaudella 2013–2014. Dinamo Riika varasi hänet 78. pelaajana vuoden .

## Lähteet
Haglöfs

**Haglöfs** AB on ruotsalainen yritys, joka valmistaa ulkoiluvaatteita, jalkineita, reppuja ja makuupusseja.

Haglöfs perustettiin Wiktor Haglöfin toimesta Torsångissa, Dalarnassa, vuonna 1914. Nykyään Haglöfsia myydään 28 markkinalla tukkumyynnin kautta (suorat tilit sekä jakelijoiden kautta), sillä on verkkokauppa 13 maassa ja 12 omaa myymälää.

Haglöfs toimii tytäryhtiöiden kautta Ruotsissa, Norjassa, Suomessa, Tanskassa, Saksassa, Isossa-Britanniassa ja sillä on omia toimintoja Ranskassa.

Haglöfs suunnittelee, kehittää ja markkinoi ulkokäyttöön tarkoitettuja vaatteita, kenkiä ja laitteita pääkonttoriltaan Alvikissa, Tukholmassa, Ruotsissa. Haglöfs ei omista omia tehtaita, mutta tekee yhteistyötä yli 90 materiaalitoimittajan ja valmistajan kanssa vaatteiden, kenkien ja laitteiden osalta 17 maassa. Suurin osa Haglöfsin tuotteista lähetetään heidän varastoonsa Eskilstunaan, Ruotsiin, josta ne jaetaan eri myyntikanaviin.

Vuonna 2022 yritys myi tuotteita 976 miljoonalla Ruotsin kruunulla ja sillä oli 238 työntekijää maailmanlaajuisesti, joista 190 oli Ruotsissa. LionRock Capital Limited osti 18. joulukuuta 2023 Asicsilta 100 prosentin osuuden Haglöfsistä.

## Lähteet

## Aiheesta muualla
*Haglöfsin kotisivut